Starten på det arbejde går på et informationsmøde i Remisen på Godsbanen mandag 25. marts kl. 17 – 19.

Teknisk rådmand Bünyamin Simsek (V) inviterer nu borgere og interessenter til at være med i et arbejde med at lave visioner for, hvad et stort område omkring banegården, rådhuset, rutebilstationen og banegraven skal kunne i forhold til funktioner, trafik og opholdsmuligheder i fremtiden.

Vi nævner i flæng: Flytning af rutebilstationen, overdækning af banegraven, fredeliggørelse af Banegårdsplads og en udvidelse af Bruuns Galleri. Læg dertil, at letbanens anden etape måske skal føres ad Park Allé, og at Østjyllands Politi næppe bliver i Ridderstræde til evig tid.

Visionsplanen skal vise, hvad det er for en retning, århusianerne ønsker. Den er et opgør med, at det alene er politikerne, der kommer med visionerne. Det er vigtigt for mig, at vi, inden vi politisk går i gang med at lægge konkrete planer, spørger de, der bruger området, hvad de drømmer om, at der skal ske.

- Med alle de ting, der er i pipelinen, er det vigtigt at de enkelte dele ikke kommer til at blive en prop for hinanden. Målet er derfor at få lavet en helhedsplan for hele det store område under ét i stedet for at tage tingene en ad gangen, siger rådmanden og fortsætter:

- Visionsplanen skal vise, hvad det er for en retning, århusianerne ønsker. Den er et opgør med, at det alene er politikerne, der kommer med visionerne. Det er vigtigt for mig, at vi, inden vi politisk går i gang med at lægge konkrete planer, spørger de, der bruger området, hvad de drømmer om, at der skal ske.

Visionsprocessen skal munde ud i en række overordnede principper, der kan hjælpe med at prioritere byens arealer og sikre en levende og attraktiv by. Det forventes, at en vision for området vil være klar i slutningen af 2019.

- Der er mange spørgsmål at tage stilling til. Hvor skal rutebilstationen for eksempel flytte hen? Og skal den ligge i Midtbyen, eller kan den lige så godt ligge et andet sted. Hvor skal taxaerne holde? Hvad skal der være, hvor rutebilstationen er i dag? Og hvordan kunne vi tænke os pladsdannelserne på banegårdsplads og på den overdækkede banegrav?, siger Bünyamin Simsek.

Udover informationsmødet arrangerer kommunen også en guidet byvandring gennem området 4. april.

Du kan læse mere om visionsprocessen og tilmelde dig arrangementerne på her.